Համալսարանի ձեռքբերումներից մեկն էլ 2013թ. մարտի 29-ին կնքված` <<Սինոփսիս Արմենիա>>, <<Ղարաբաղ Տելեկոմ>> և <<Արցախի պետական համալսարան>> եռակողմ համաձայնագիրն է, ինչի արդյունքում բացվել է <<Կապի միջոցների միկրոէլեկտրոնային սխեմաներ և համակարգեր>> համահամալսարանական ամբիոնը: Հաշվետու տարում համալսարանում սովորում էր 2996 ուսանող` շուրջ 33 մասնագիտությունների գծով, որոնց ցանկն ընդգրկում է բնական, տեխնիկական և հասարակագիտական` ինչպես ավանդական, այնպես էլ նորագույն ուղղությունները: Առկա բաժնում սովորում էր 1642 ուսանող, որից 589-ը` պետպատվերի համակարգում: Առկա բաժնում սովորում էր 479 մագիստրանտ, որից 257-ը` պետպատվերի շրջանակներում: Եվս 130 մագիստրանտ սովորում էր հեռակա բաժնում, 67 հոգի` ասպիրանտուրայում: Ինչպես նախորդ տարիներին, այս ուսումնականում նույնպես համալսարանի լավագույն ուսանողներն ակտիվ մասնակցություն են ունեցել հանրապետությունում և նրա սահմաններից դուրս կազմակերպված օլիմպիադաներին և տարաբնույթ մրցույթներին` գրավելով առաջնակարգ տեղեր: 2012-2013 ուսումնական տարում համալսարանն ավարտել է 804 շրջանավարտ: